### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 13. december 2021.

### Resumé

Boligen beliggende [adresse] 79, stuen, 8270 Højbjerg har udfordringer med indeklimaet bl.a. på grund af optrængende fugt.

Kommunen fører tilsyn med indeklimaproblemer i boliger i henhold til byfornyelseslovens kapitel 9. Efter denne lov skal byrådet forelægges sager om kondemnering til beslutning.

Det indstilles, at boligen [adresse] 79, stuen, 8270 Højbjerg kondemneres i henhold til byfornyelseslovens § 76. Indstillingen beror på kommunens egne vurderinger understøttet af rapport udarbejdet af Teknologisk Institut, jf. bilag 1.

Ifølge rapporten er der konstateret skimmelsvampevækst på og i vægkonstruktioner, som udgør nærliggende sundhedsfare, og der er konstateret kraftige skimmelforekomster mange steder ved visuel gennemgang af lejligheden.

Med en kondemneringsbeslutning træffes der en afgørelse om, at boligen ikke må benyttes til beboelse på grund af sundhedsfare og/eller brandfare. Lokaliteten vil dog fortsat kunne anvendes til lager eller tilsvarende.

### Indstilling

Det indstilles:

At 1)     Lejlighed beliggende [adresse] 79, stuen, kondemneres.

### Sagens forløb

09-12-2021 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 13-12-2021 Magistraten
Fremsendes til [adresse] med bemærkning, at Magistraten i mødet den 13. december 2021 anbefaler, at byrådet tiltræder Magistratsafdelingen for Teknik og Miljøs indstilling af 1. december 2021.
 15-12-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 13. december 2021.